open-index/open-wikipedia-markdown huggingface dataset:
1455

*Η τρέχουσα σελίδα αφορά το έτος 1455 κατά το [[Γρηγοριανό ημερολόγιο]] *

## Γεγονότα
* 8 Απριλίου − Ο Ισπανός Αλφόνσος δε Μπόρχα διαδέχεται τον Νικόλαο Ε΄ ως ο 209ος Πάπας με το όνομα Κάλλιστος Γ΄.
* `Ανοιξη − Στην Αγγλία αρχίζει ο Πόλεμος των Ρόδων.
*22 Μαΐου − Έναρξη του Πολέμου των Ρόδων: στην πρώτη μάχη του Σεντ Όλμπανς, ο Ριχάρδος της Υόρκης νικά και αιχμαλωτίζει τον βασιλιά Ερρίκο ΣΤ' της Αγγλίας.
* Ιούλιος − Ο Αλβανικός στρατός του Σκεντέρμπεη πολιορκεί τους Οθωμανούς στο Βεράτιο.

## Γεννήσεις

*2 Φεβρουαρίου - Ιωάννης, βασιλιάς της Δανίας, της Νορβηγίας και της Σουηδίας
*3 Μαΐου - Ιωάννης Β', βασιλιάς της Πορτογαλίας
*Γκέραρντ Ντάβιντ, Φλαμανδός καλλιτέχνης

## Θάνατοι

*18 Φεβρουαρίου − Φρα Αντζέλικο, Ιταλός ζωγράφος
*24 Μαρτίου − Πάπας Νικόλαος Ε΄
*1 Δεκεμβρίου − Λορέντσο Γκιμπέρτι, Ιταλός γλύπτης
*2 Δεκεμβρίου − Ισαβέλλα της Κοΐμπρα, βασίλισσα της Πορτογαλίας

Κατηγορία:Έτη
1449

*Η τρέχουσα σελίδα αφορά το έτος 1449 κατά το [[Γρηγοριανό ημερολόγιο]] *

## Γεγονότα
*6 Ιανουαρίου − Ο Κωνσταντίνος ΙΑ΄ Παλαιολόγος στέφεται Βυζαντινός αυτοκράτορας στον Μυστρά.
*7 Απριλίου - Παραιτείται ο τελευταίος Αντίπαπας, Φήλιξ Ε'.
*14 Μαΐου − Αρχίζει η Δεύτερη Πολιορκία του Σβέτιγκραντ (στη σημερινή Βόρεια Μακεδονία. Η πολιορκία θα λήξει με την παράδοση της φρουράς και την κατάληψη του φρουρίου από τους Οθωμανούς.
*28 Οκτωβρίου - Ο Χριστιανός Α' στέφεται βασιλιάς της Δανίας.
* 29 Οκτωβρίου − Οι Γάλλοι ανακαταλαμβάνουν τη Ρουέν από τους `Αγγλους.

## Γεννήσεις

*1 Ιανουαρίου - Λαυρέντιος ο Μεγαλοπρεπής, άρχοντας της Φλωρεντίας
*Ντομένικο Γκιρλαντάιο, Ιταλός καλλιτέχνης

## Θάνατοι

*20 Μαΐου − Πέτρος, δούκας της Κοΐμπρα
*13 Αυγούστου - Λουδοβίκος Δ΄, εκλέκτορας του Παλατινάτου
*27 Οκτωβρίου − Ούλουγκ Μπεγκ, Τιμουρίδης ηγέτης και αστρονόμος

Κατηγορία:Έτη
1448

*Η τρέχουσα σελίδα αφορά το έτος 1448 κατά το [[Γρηγοριανό ημερολόγιο]] *

## Γεγονότα
* 18 Μαΐου − Μάχη του Ορόνικ: Η Αλβανία και η Βενετία συνάπτουν συνθήκη ειρήνης.
* Ιούνιος − Ο Καρλ Κνούτσον Μπόντε εκλέγεται και στέφεται βασιλιάς της Σουηδίας ως Κάρολος Η΄.
*17 Οκτωβρίου - Δεύτερη Μάχη του Κοσόβου: ο οθωμανικός στρατός με επικεφαλής τον σουλτάνο Μουράτ Β΄ νικά τον κυρίως ουγγρικό στρατό του Ιωάννη Ουνιάδη.
* Ο Πάπας Νικόλαος Ε΄ ιδρύει τη Βιβλιοθήκη του Βατικανού.
* Ο Βλαντ Γ΄ Τσέπες, γνωστός αργότερα ως «Δράκουλας», γίνεται πρίγκιπας της Βλαχίας για δύο μήνες, πριν εκθρονισθεί από τον Βλαντισλάβ Β΄.

## Γεννήσεις

*14 Ιουλίου - Φίλιππος, εκλέκτορας του Παλατινάτου
*Ιούλιος - Νικόλαος Α΄ του Ανζού, δούκας της Λωρραίνης
*4 Νοεμβρίου - Αλφόνσος Β', βασιλιάς της Νάπολης
*Περουτζίνο, Ιταλός ζωγράφος

## Θάνατοι

*6 Ιανουαρίου - Χριστόφορος Γ', βασιλιάς της Δανίας
*21 Ιουνίου - Θεόδωρος Β΄ Παλαιολόγος, δεσπότης του Μυστρά
*31 Οκτωβρίου − Ιωάννης Η΄ Παλαιολόγος, Βυζαντινός αυτοκράτορας
*Οκτώβριος - Κάρολος Β΄ Τόκκος, δεσπότης της Ηπείρου

Κατηγορία:Έτη
1456

*Η τρέχουσα σελίδα αφορά το έτος 1456 κατά το [[Γρηγοριανό ημερολόγιο]] *

## Γεγονότα
*18 Μαΐου − Δεύτερη Μάχη της Δίβρης: Οθωμανικές δυνάμεις 15.000 ανδρών με αποστολή να κατακτήσουν την Αλβανία ηττώνται γρήγορα από μικρότερες δυνάμεις του Σκεντέρμπεη.
*9 Ιουνίου − Εμφανίζεται ο κομήτης του Χάλεϋ, όπως σημειώνεται από τον ανθρωπιστή λόγιο Βαρθολομαίο Πλατίνα.
* 4 Ιουνίου - Οι Οθωμανοί Τούρκοι κυριεύουν την Αθήνα.
*4 Ιουλίου − Ξεκινά η πολιορκία του Βελιγραδίου από τους Οθωμανούς.
* 7 Ιουλίου − Η Ιωάννα της Λωραίνης αθωώνεται από εκκλησιαστικό δικαστήριο στη Ρουέν, 25 χρόνια μετά το θάνατό της στην πυρά ως αιρετική.
*22 Ιουλίου - Πολιορκία του Βελιγραδίου: ο Ιωάννης Ουνυάδης, αντιβασιλιάς του Βασιλείου της Ουγγαρίας, νικά τον Μωάμεθ Β' της Οθωμανικής αυτοκρατορίας.
* 20 Αυγούστου − Ο Βλαντ Γ΄ Τσέπες, γνωστός αργότερα στη Δύση ως «Κόμης Δράκουλας», σκοτώνει σε μονομαχία τον Βλαντισλάβ Β΄, πρίγκιπα της Βλαχίας, και τον διαδέχεται στον θρόνο.
*17 Οκτωβρίου - Ιδρύεται το πανεπιστήμιο του Γκράιφσβαλντ, το δεύτερο αρχαιότερο πανεπιστήμιο της βόρειας Ευρώπης.

## Γεννήσεις

*1 Μαρτίου - Βλαδίσλαος Β΄, βασιλιάς της Ουγγαρίας
*23 Ιουνίου − Μαργαρίτα της Δανίας, βασίλισσα της Σκωτίας
*Γκιόν Καστριότι ο Νεότερος, Αλβανός ευγενής

## Θάνατοι

*11 Αυγούστου − Ιωάννης Ουνυάδης, βοεβόδας της Τρανσυλβανίας
*3 Νοεμβρίου − Εδμόνδος, κόμης του Ρίτσμοντ
*24 Δεκεμβρίου − Γεώργιος Μπράνκοβιτς, δεσπότης της Σερβίας

Κατηγορία:Έτη
1457

*Η τρέχουσα σελίδα αφορά το έτος 1457 κατά το [[Γρηγοριανό ημερολόγιο]] *

## Γεγονότα
* 24 Φεβρουαρίου − Ο βασιλιάς Κάρολος Η΄ της Σουηδίας κηρύσσεται έκπτωτος. Ο αρχιεπίσκοπος της χώρας Ιωάννης Ούξενχανα και ο πολιτικός Ερρίκος Α. Τοτ γίνονται αντιβασιλείς και στη συνέχεια προσφέρουν τον θρόνο στον βασιλιά της Δανίας Χριστιανό Α΄.
* 2 Σεπτεμβρίου − Μάχη της Αλβουλένης: Μία από τις σημαντικότερες νίκες του Σκεντέρμπεη κατά του Οθωμανικού στρατού σε ανοικτό πεδίο.
* Κτίζεται το Κάστρο του Έντο στο σημερινό Τόκιο της Ιαπωνίας.
* Εκδίδεται το *Ψαλτήριον της [[Μαγεντία]]ς*, το παλαιότερο τυπωμένο βιβλίο που φέρει χρονολογία.
* Ιδρύεται το Πανεπιστήμιο του Φράιμπουργκ στη Βάδη-Βυρτεμβέργη της Γερμανίας.

## Γεννήσεις

*28 Ιανουαρίου − Ερρίκος Ζ', βασιλιάς της Αγγλίας
*2 Φεβρουαρίου - Πέτρος Μάρτυς της Ανγκιέρα, Ιταλός ιστορικός
*Φιλιππίνο Λίππι, Ιταλός ζωγράφος

## Θάνατοι

*1 Αυγούστου − Λορέντσο Βάλλα, Ιταλός φιλόσοφος
*19 Αυγούστου − Αντρέα ντελ Καστάνιο, Ιταλός ζωγράφος
*22 Σεπτεμβρίου - Πέτρος Β', δούκας της Βρετάνης
*Ιωάννης της Κοΐμπρα, πρίγκιπας της Αντιοχείας

Κατηγορία:Έτη
1458

*Η τρέχουσα σελίδα αφορά το έτος 1458 κατά το [[Γρηγοριανό ημερολόγιο]] *

## Γεγονότα
*24 Ιανουαρίου − Ο Ματθίας Κορβίνος γίνεται βασιλιάς της Ουγγαρίας.
*15 Μαΐου − Ο Μωάμεθ Β΄ ο Πορθητής με πρόφαση τη μη έγκαιρη πληρωμή φόρων από τον Θωμά Παλαιολόγο, εισβάλλει στην Πελοπόννησο. 
*6 Αυγούστου - Οι Οθωμανοί καταλαμβάνουν την Κόρινθο.
*19 Αυγούστου − Ο Πάπας Πίος Β΄ διαδέχεται τον Πάπα Κάλλιστο Γ΄ ως ο 210ος Πάπας.
* Οι Τούρκοι καταλαμβάνουν την Αθήνα.
* Ιδρύεται το Μαγδαλήνιο Κολέγιο του Πανεπιστημίου της Οξφόρδης.

## Γεννήσεις

*13 Απριλίου - Ιωάννης Β΄, δούκας της Κλέβης
*28 Ιουλίου - Τζάκοπο Σαννατσάρο, Ιταλός ποιητής

## Θάνατοι

*17 Ιανουαρίου - Λουδοβίκος Α', λάντγκραβος της Έσσης
*20 Ιανουαρίου - Λάζαρ Μπράνκοβιτς, δεσπότης της Σερβίας
*27 Ιουνίου - Αλφόνσος Ε', βασιλιάς της Αραγωνίας
*6 Αυγούστου − Πάπας Κάλλιστος Γ΄
*26 Δεκεμβρίου − Αρθρούρος Γ', δούκας της Βρετάνης

Κατηγορία:Έτη
1459

*Η τρέχουσα σελίδα αφορά το έτος 1459 κατά το [[Γρηγοριανό ημερολόγιο]] *

## Γεγονότα
*23 Σεπτεμβρίου − Λαμβάνει χώρα η μάχη του Μπλορ Χιθ, η πρώτη μεγάλη μάχη του Πολέμου των Ρόδων.
* Η πόλη του Βουκουρεστίου, στην τότε Βλαχία, αναφέρεται για πρώτη φορά σε γραπτή πηγή.

## Γεννήσεις

*1 Φεβρουαρίου - Κόνραντ Κέλτις, Γερμανός λόγιος
*2 Μαρτίου − Πάπας Αδριανός ΣΤ΄
*22 Μαρτίου - Μαξιμιλιανός Α', αυτοκράτορας της Αγίας Ρωμαϊκής Αυτοκρατορίας
*15 Μαΐου - Ιωάννης Α', παλατινός κόμης του Ζίμερν
*22 Δεκεμβρίου − Τζεμ Σουλτάν, Οθωμανός πρίγκιπας
*27 Δεκεμβρίου - Ιωάννης Α' Αλβέρτος, βασιλιάς της Πολωνίας
*Κάρολος της Ορλεάνης, Γάλλος πρίγκιπας

## Θάνατοι

*3 Μαρτίου - Αουζιάς Μαρκ, Ισπανός ποιητής
*22 Απριλίου - Ιωάννης Δ΄ Μέγας Κομνηνός, αυτοκράτορας της Τραπεζούντας
*27 Αυγούστου - Ιάκωβος, πρίγκιπας της Πορτογαλίας

Κατηγορία:Έτη
1460

*Η τρέχουσα σελίδα αφορά το έτος 1460 κατά το [[Γρηγοριανό ημερολόγιο]] *

## Γεγονότα
*5 Μαρτίου - Ο βασιλιάς Χριστιανός Α΄ της Δανίας εκδίδει τη Συνθήκη του Ρίμπε, επιτρέποντας στον εαυτό του να γίνει Κόμης του Χόλσταϊν και να επανακτήσει τον έλεγχο του Δουκάτου του Σλέσβιχ.
*4 Απριλίου - Ιδρύεται το Πανεπιστήμιο της Βασιλείας.
*26 Ιουνίου - Ο Ριχάρδος Νέβιλ, 16ος κόμης του Γουόρικ, και ο κόμης Εδουάρδος αποβιβάζονται στην Αγγλία με έναν επαναστατικό στρατό και βαδίζουν προς το Λονδίνο. 
*10 Ιουλίου - Πόλεμος των Ρόδων: μάχη του Νορθάμπτον. Ο Ριχάρδος Νέβιλ, 16ος κόμης του Γουόρικ, και ο Εδουάρδος νικούν τις δυνάμεις του Οίκου του Λάνκαστερ και παίρνουν αιχμάλωτο τον βασιλιά Ερρίκο ΣΤ' της Αγγλίας. Συμφωνείται ότι ο Οίκος της Υόρκης θα είναι κληρονόμος του Ερρίκου, αποκληρώνοντας τον γιο του βασιλιά, Εδουάρδο του Ουεστμίνστερ. 
*30 Δεκεμβρίου − Πόλεμος των Ρόδων: Μάχη του Γουέικφιλντ. Ο στρατός του Οίκου του Λάνκαρτερ νικά τον στρατό του Ριχάρδου της Υόρκης και του γιου του, Εδμόνδου, κόμη του Ρούτλαντ. Αμφότεροι σκοτώνονται, με τον τελευταίο να εκτελείται μετά τη μάχη. Ο γιος του Ριχάρδου, Εδουάρδος, γίνεται αρχηγός του Οίκου της Υόρκης. 
*Ο Πορτογάλος θαλασσοπόρος Πέντρο ντε Σίντρα φθάνει στις ακτές της σημερινής Σιέρα Λεόνε.
*Ο Δημήτριος Παλαιολόγος παραδίδει αμαχητί τον Μυστρά στον Μωάμεθ Β΄, ο οποίος καταλύει έτσι το Δεσποτάτο του Μυστρά, την τελευταία βυζαντινή κτήση σε ευρωπαϊκό έδαφος. Για τις υπηρεσίες του προς την Οθωμανική Αυτοκρατορία, ο Δημήτριος ανταμείφθηκε με την «εξουσία» των νήσων Λήμνου, Ίμβρου, Θάσου και Σαμοθράκης.

## Γεννήσεις

*8 Απριλίου - Χουάν Πόνθε ντε Λεόν, Ισπανός κατακτητής
*8 Μαΐου - Φρειδερίκος Α΄, μάργραβος του Βρανδεμβούργου-Άνσμπαχ
*Τίλμαν Ρίμενσνάιντερ, Γερμανός γλύπτης
*Γιόχαν Τέτσελ, Γερμανός μοναχός

## Θάνατοι

*3 Αυγούστου − Ιάκωβος Β΄, βασιλιάς της Σκωτίας
*13 Νοεμβρίου − Ερρίκος ο Θαλασσοπόρος, Πορτογάλος εξερευνητής
*30 Δεκεμβρίου - Εδμόνδος, κόμης του Ράτλαντ
*30 Δεκεμβρίου − Ριχάρδος, 3ος δούκας της Υόρκης
*Φραγκίσκος Β΄ Ατσαγιόλι, δούκας των Αθηνών

Κατηγορία:Έτη
1463

*Η τρέχουσα σελίδα αφορά το έτος 1463 κατά το [[Γρηγοριανό ημερολόγιο]]*.

## Γεγονότα
* 5 Ιανουαρίου − Ο Γάλλος ποιητής Φρανσουά Βιγιόν εξορίζεται από το Παρίσι, καθώς η θανατική ποινή του μετατρέπεται σε δεκαετή εξορία. Τίποτα δεν είναι γνωστό για τη μετέπειτα ζωή του, ούτε το έτος θανάτου του.
* Μάιος − Το Βασίλειο της Βοσνίας καταλαμβάνεται από την Οθωμανική Αυτοκρατορία.
* 15 Σεπτεμβρίου − Ναυμαχία της Λιμνοθάλασσας του Βιστούλα: Το ναυτικό της Πρωσικής Συνομοσπονδίας νικά το ναυτικό των Τευτόνων Ιπποτών.
* 8 Οκτωβρίου − Η Συνθήκη του Εσντέν τερματίζει τη γαλλική υποστήριξη προς τον Οίκο του Λάνκαστερ στην Αγγλία.
* Ο Κόζιμο των Μεδίκων επανιδρύει στη Φλωρεντία την «πλατωνική ακαδημία», μία σχολή που θα εξελιχθεί σε σημαντικό κέντρο του νεοπλατωνισμού.

## Γεννήσεις

*4 Αυγούστου - Λαυρέντιος των Μεδίκων ο Νεότερος, Ιταλός πολιτικός
*Αικατερίνη Σφόρτσα, κόμισσα του Φορλί

## Θάνατοι

* 27 Απριλίου − Ισίδωρος, μητροπολίτης Κιέβου
*23 Σεπτεμβρίου - Τζοβάνι του Κόζιμο των Μεδίκων, Ιταλός ευγενής
*1 Νοεμβρίου − Δαυίδ Μέγας Κομνηνός, αυτοκράτορας της Τραπεζούντας
*29 Νοεμβρίου − Μαρία του Ανζού, βασίλισσα της Γαλλίας
* Νικόλαος Σεκουνδινός, λόγιος του 15ου αιώνα
* Στέφαν Τομάσεβιτς, δεσπότης της Σερβίας και βασιλιάς της Βοσνίας (αποκεφαλισμός)
*Φρανσουά Βιγιόν, Γάλλος ποιητής

Κατηγορία:Έτη
1464

*Η τρέχουσα σελίδα αφορά το έτος 1464 κατά το [[Γρηγοριανό ημερολόγιο]] *

## Γεγονότα
* 1 Μαΐου − Ο Εδουάρδος Δ΄ της Αγγλίας νυμφεύεται μυστικά την Ελισάβετ Γούντβιλ, κρατώντας τον γάμο μυστικό για τους 5 επόμενους μήνες.
* 18 Ιουνίου − Ο Πάπας Πίος Β΄ αναχωρεί για την Ανκόνα στα πλαίσια της «Σταυροφορίας» που έχει κηρύξει για την αναχαίτιση της επεκτάσεως της Οθωμανικής Αυτοκρατορίας. Ορίζει τον Σκεντέρμπεη γενικό αρχηγό της Αγίας `Εδρας υπό τον τίτλο «Athleta Christi». Κατόπιν αυτού, ο Σκεντέρμπεης σπάει τη συνθήκη ειρήνης που είχε υπογράψει με τους Οθωμανούς το 1463 για 10 χρόνια, επιτιθέμενος στις δυνάμεις τους κοντά στην Αχρίδα.
* 21 Αυγούστου − Ο Αυτοκράτορας Γκο-Χαναζόνο της Ιαπωνίας παραιτείται χάρη του γιου του, που γίνεται ο Αυτοκράτορας Γκο Τσουτσιμικάδο.
*30 Αυγούστου − Ο Πάπας Παύλος Β΄ διαδέχεται τον Πάπα Πίο Β' ως ο 211ος Πάπας. 
* Ο Ζεάν Λαγκαντέκ συγγράφει Βρετονο-γαλλο-λατινικό λεξικό με τον τίτλο *Catholicon*. Είναι το πρώτο γαλλικό λεξικό και θα εκδοθεί μόλις το 1499.

## Γεννήσεις

*Φιλίπ ντε Βιλιέ ντε λ' Ιλ-Αντάμ, μέγας μάγιστρος των Ιωαννιτών Ιπποτών

## Θάνατοι

*18 Ιουνίου − Ρόχιερ φαν ντερ Βάιντεν, Ολλανδός ζωγράφος
*1 Αυγούστου - Κόζιμο ο Πρεσβύτερος, Ιταλός τραπεζίτης και πολιτικός
*11 Αυγούστου − Νικόλαος Κουζάνος, Γερμανός φιλόσοφος, μαθηματικός και αστρονόμος
*14 Αυγούστου − Πάπας Πίος Β΄
*7 Σεπτεμβρίου - Φρειδερίκος Β΄, εκλέκτορας της Σαξονίας
*2 Δεκεμβρίου - Λευκή Β΄, βασίλισσα της Ναβάρρας

Κατηγορία:Έτη
1465

*Η τρέχουσα σελίδα αφορά το έτος 1465 κατά το [[Γρηγοριανό ημερολόγιο]] *

## Γεγονότα
* 30 Ιανουαρίου − Εκθρονίζεται ο βασιλιάς Κάρολος της Σουηδίας. Αρχίζει περίοδος αντιβασιλείας.
* Εκτεταμένες πλημμύρες στην κεντρική και νότια Κίνα είναι το κίνητρο για την αρχική κατασκευή εκατοντάδων νέων γεφυρών από τη Δυναστεία Μινγκ.

## Γεννήσεις

*16 Μαρτίου - Κουνιγούνδη της Αυστρίας, δούκισσα της Βαυαρίας
*17 Αυγούστου - Φιλιβέρτος Α', δούκας της Σαβοΐας
*Αχμέτ, Οθωμανός πρίγκιπας

## Θάνατοι

*5 Ιανουαρίου − Κάρολος Α΄ της Ορλεάνης, Γάλλος ποιητής
*29 Ιανουαρίου - Λουδοβίκος, δούκας της Σαβοΐας
*12 Μαΐου − Θωμάς Παλαιολόγος, δεσπότης του Μυστρά

Κατηγορία:Έτη
1466

*Η τρέχουσα σελίδα αφορά το έτος 1466 κατά το [[Γρηγοριανό ημερολόγιο]] *

## Γεγονότα
* Ιούνιος − Δεύτερη πολιορκία του Κρούγιε: Ο σουλτάνος Μωάμεθ Β΄ ο Πορθητής οδηγεί στρατό 150.000 για να καταπνίξει την αλβανική αντίσταση. Οι Αλβανοί τον απωθούν και ο οθωμανικός στρατός αποχωρεί από την Αλβανία.
* 26 Αυγούστου − Στη Φλωρεντία αποκαλύπτεται και καταστέλλεται συνωμοσία κατά του Πέτρου Κόζιμο των Μεδίκων.
* 19 Οκτωβρίου − Λήγει ο Δεκατριετής Πόλεμος με την Ειρήνη του Τορν.
* Εκτυπώνεται η *Βίβλος του Μέντελιν*, η πρώτη τυπωμένη Βίβλος στη γερμανική γλώσσα.
* Το Βασίλειο της Γεωργίας περιπίπτει σε κατάσταση αναρχίας και καταρρέει στα αντιμαχόμενα κρατίδια Καρτλί, Καχέτι, Ιμερέτι και Σάμτσχε Σααταμπάγκο, καθώς και αρκετές ηγεμονίες. Η κατάσταση θα ομαλοποιηθεί μόλις το 1490.

## Γεννήσεις

*11 Φεβρουαρίου − Ελισάβετ της Υόρκης, βασίλισσα της Αγγλίας
*5 Ιουλίου - Τζοβάνι Σφόρτσα, Ιταλός ευγενής
*28 Οκτωβρίου − Έρασμος, Ολλανδός συγγραφέας και φιλόσοφος
*30 Νοεμβρίου − Αντρέα Ντόρια, Ιταλός ναύαρχος
*Κουέντιν Μασσάις, Φλαμανδός ζωγράφος
*Μοντεζούμα Β΄, αυτοκράτορας των Αζτέκων

## Θάνατοι

*8 Μαρτίου − Φραγκίσκος Α΄ Σφόρτσα, δούκας του Μιλάνου
*29 Ιουνίου - Πέτρος Ε΄ της Αραγωνίας, ινφάντης της Πορτογαλίας
*13 Δεκεμβρίου − Ντονατέλλο, Ιταλός γλύπτης

Κατηγορία:Έτη
1467

*Η τρέχουσα σελίδα αφορά το έτος 1467 κατά το [[Γρηγοριανό ημερολόγιο]] *

## Γεγονότα
*15 Ιουνίου − Ο Κάρολος της Βουργουνδίας διαδέχεται τον Φίλιππο τον Καλό ως δούκας της Βουργουνδίας.
* 29 Οκτωβρίου − Μάχη του Μπρούστεμ: ο Κάρολος της Βουργουνδίας καταλαμβάνει τη Λιέγη.
*15 Δεκεμβρίου − Ο Στέφανος Γ΄ ο Μέγας νικά τον Ματθαίο Κορβίνο της Ουγγαρίας, με τον τελευταίο να έχει τραυματιστεί τρεις φορές, στη μάχη της Μπάια.
* Τρίτη πολιορκία του Κρούγιε: Λίγους μήνες μετά την αποτυχία της δεύτερης πολιορκίας, ο σουλτάνος Μωάμεθ Β΄ ο Πορθητής ηγείται μιας ακόμα αποτυχημένης οθωμανικής εισβολής στην Αλβανία.
* Ο βασιλιάς Ματθίας Κορβίνος ιδρύει το πρώτο πανεπιστήμιο στο έδαφος της σημερινής Σλοβακίας, το Universitas Istropolitana στη Μπρατισλάβα.

## Γεννήσεις

*1 Ιανουαρίου - Σιγισμούνδος Α΄, βασιλιάς της Πολωνίας
*21 Οκτωβρίου - Τζοβάνι των Μεδίκων ο Ποπολάρος, Ιταλός ευγενής
*9 Νοεμβρίου - Φιλίππη του Χέλρε, δούκισσα της Λωρραίνης
*Πέδρο Άλβαρες Καμπράλ, Πορτογάλος εξερευνητής

## Θάνατοι

*30 Απριλίου - Ιωάννης της Ορλεάνης, κόμης του Ανγκουλέμ
*15 Ιουνίου − Φίλιππος, δούκας της Βουργουνδίας

Κατηγορία:Έτη
1468

*Η τρέχουσα σελίδα αφορά το έτος 1468 κατά το [[Γρηγοριανό ημερολόγιο]] *

## Γεγονότα
*26 Αυγούστου − Ο Μπεΐντα Μαριάμ διαδέχεται τον πατέρα του, Ζαρά Γιακόμπ, ως αυτοκράτορας της Αιθιοπίας.
*14 Οκτωβρίου - Ο Κάρολος της Βουργουνδίας και ο Λουδοβίκος ΙΑ΄ της Γαλλίας υπογράφουν τη Συνθήκη του Περόν.
*3 Νοεμβρίου - Η Λιέγη λεηλατείται από τα στρατεύματα του Καρόλου της Βουργουνδίας.
* Πόλεμος των Ρόδων: Μετά από επτάχρονη πολιορκία οι Λανκαστεριανοί παραδίδουν το Κάστρο του Χάρλεχ στην Ουαλία στον βασιλιά Εδουάρδο Δ΄.

## Γεννήσεις

*29 Φεβρουαρίου − Πάπας Παύλος Γ΄
*29 Μαρτίου - Κάρολος Α', δούκας της Σαβοΐας
*13 Ιουνίου - Ιωάννης, εκλέκτορας της Σαξονίας

## Θάνατοι

*17 Ιανουαρίου − Σκεντέρμπεης, Αλβανός ήρωας
*3 Φεβρουαρίου − Γουτεμβέργιος, Γερμανός εφευρέτης
*Ζοανότ Μαρτορέλ, Ισπανός συγγραφέας

Κατηγορία:Έτη
1462

*Η τρέχουσα σελίδα αφορά το έτος 1462 κατά το [[Γρηγοριανό ημερολόγιο]] *

## Γεγονότα
*27 Μαρτίου − Πεθαίνει ο Βασίλειος Β΄ της Μόσχας και τον διαδέχεται ο γιος του, Ιβάν Γ΄ της Ρωσίας.
*17 Ιουνίου − Ο Βλαντ Γ΄ Τσέπες επιχειρεί να δολοφονήσει τον Μωάμεθ Β' αναγκάζοντάς τον να αποσυρθεί από τη Βλαχία.
*17 Σεπτεμβρίου − Δεκατριετής πόλεμος: Οι Πολωνοί νικούν το Τευτονικό Τάγμα στη μάχη του Σβιτσίνο.
* Εκδιώκονται οι Εβραίοι από το Μάιντς της Γερμανίας.
* Η Πορτογαλία αρχίζει να εποικίζει τις νήσους του Πράσινου Ακρωτηρίου με δούλους από την ακτή της Γουινέας.

## Γεννήσεις

*2 Ιανουαρίου - Πιέρο ντι Κόζιμο, Ιταλός ζωγράφος
*27 Ιουνίου − Λουδοβίκος ΙΒ΄, βασιλιάς της Γαλλίας
*Βισέντε Γιάνιες Πινσόν, Ισπανός εξερευνητής

## Θάνατοι

*27 Μαρτίου - Βασίλειος Β', μέγας πρίγκιπας της Μόσχας
*26 Αυγούστου − Αικατερίνη Ζαχαρία, δεσπότισσα του Μυστρά
*Νικολό Γκαττιλούζιο, άρχοντας της Λέσβου

Κατηγορία:Έτη
1469

*Η τρέχουσα σελίδα αφορά το έτος 1469 κατά το [[Γρηγοριανό ημερολόγιο]] *

## Γεγονότα
*26 Ιουλίου − Πόλεμος των Ρόδων: Διεξάχεται η μάχη του Έντζκοτ Μουρ μεταξύ των δυνάμεων του Ρίτσαρντ Νέβιλ, 16ου κόμη του Γουόρικ, και εκείνων του Εδουάρδου Δ' της Αγγλίας.
*19 Οκτωβρίου − Ο Φερδινάνδος Β΄ της Αραγωνίας παντρεύεται την Ισαβέλλα Α΄ της Καστίλης, γεγονός που ανοίγει το δρόμο για την επανένωση της Αραγονίας και της Καστίλης σε μία χώρα, την Ισπανία.

## Γεννήσεις

*15 Απριλίου - Γκουρού Νάνακ Ντεβ, ιδρυτής του Σιχισμού
*3 Μαΐου − Νικολό Μακιαβέλι, Ιταλός συγγραφέας και πολιτικός
*31 Μαΐου - Εμμανουήλ Α', βασιλιάς της Πορτογαλίας
*20 Ιουνίου − Τζαν Γκαλεάτσο Σφόρτσα, δούκας του Μιλάνου

## Θάνατοι

*9 Οκτωβρίου - Φιλίππο Λίππι, Ιταλός καλλιτέχνης
*2 Δεκεμβρίου - Πέτρος των Μεδίκων, ο Ποδάγρας, κυβερνήτης της Φλωρεντίας
*Ιωάννης Ασάν Ζαχαρίας, Έλληνας ευγενής
*Μοντεζούμα Ιλουικαμίνα, Αζτέκος αυτοκράτορας

Κατηγορία:Έτη
1471

*Η τρέχουσα σελίδα αφορά το έτος 1471 κατά το [[Γρηγοριανό ημερολόγιο]]*

## Γεγονότα
*4 Μαΐου - Πόλεμος των Ρόδων: Μάχη του Τιούκσμπερι. Ο Εδουάρδος Δ΄ της Αγγλίας νικά τον στρατό του Οίκου του Λάνκαστερ και σκοτώνει τον Εδουάρδο του Ουεστμίνστερ, πρίγκιπα της Ουαλίας.
*Ο προερχόμενος από τον Οίκο της Υόρκης βασιλιάς Εδουάρδος Δ΄ της Αγγλίας επιστρέφει στην Αγγλία για να διεκδικήσει τον θρόνο του.
*9 Αυγούστου − Ο Πάπας Σίξτος Δ΄ διαδέχεται τον Πάπα Παύλο Β' ως ο 212ος Πάπας.
*10 Οκτωβρίου − Μάχη του Μπρούνκεμπεργκ στη Στοκχόλμη: ο αντιβασιλέας της Σουηδίας, Στεν Στούρε ο Πρεσβύτερος, με τη βοήθεια αγροτών και μεταλλωρύχων, αποκρούει την επίθεση του βασιλιά Χριστιανού Α' της Δανίας.
*Οι Πορτογάλοι καταλαμβάνουν την Ταγγέρη, αφού ο πληθυσμός της διαφεύγει από την πόλη.
* Οι νήσοι Σέτλαντ και Ορκάδες παραχωρούνται από τη Νορβηγία στη Σκωτία εξαιτίας μιας προίκας που δεν αποδόθηκε.

## Γεννήσεις

*21 Μαΐου − Άλμπρεχτ Ντύρερ, Γερμανός καλλιτέχνης και μαθηματικός
*6 Ιουνίου - Ιάκωβος Β΄ της Βάδης, αρχιεπίσκοπος-εκλέκτορας του Τρηρ
*7 Οκτωβρίου - Φρειδερίκος Α', βασιλιάς της Δανίας

## Θάνατοι

*14 Μαρτίου − Τόμας Μάλορυ, Άγγλος συγγραφέας
*4 Μαΐου − Εδουάρδος του Ουεστμίνστερ, πρίγκιπας της Ουαλίας
*21 Μαΐου − Ερρίκος ΣΤ', βασιλιάς της Αγγλίας
*25 Ιουλίου - Θωμάς ο Κεμπήσιος, Γερμανός μοναχός και συγγραφέας
*26 Ιουλίου − Πάπας Παύλος Β΄

Κατηγορία:Έτη
1470

*Η τρέχουσα σελίδα αφορά το έτος 1470 κατά το [[Γρηγοριανό ημερολόγιο]] *

## Γεγονότα
*15 Μαΐου − Πεθαίνει ο Κάρολος Η΄ της Σουηδίας, ο οποίος διετέλεσε τρεις φορές βασιλιάς της Σουηδίας. Την επόμενη μέρα, ο Στεν Στούρε ο Πρεσβύτερος αυτοανακηρύσσεται αντιβασιλιάς και αναγνωρίζεται την 1η Ιουνίου.
*12 Ιουλίου − Οι Οθωμανοί καταλαμβάνουν τη Χαλκίδα από τους Ενετούς και προβαίνουν σε άγριες σφαγές.
*13 Σεπτεμβρίου − Μία εξέγερση ενορχηστρωμένη από τον πρώην σύμμαχο του βασιλιά Εδουάρδου Δ΄ της Αγγλίας, Ριχάρδο Νέβιλ, 16ο κόμη του Γουόρικ, αναγκάζει τον βασιλιά να εγκαταλείψει την Αγγλία για να αναζητήσει υποστήριξη από τον γαμπρό του, Κάρολο της Βουργουνδίας. 
*3 Οκτωβρίου - Ο Ερρίκος ΣΤ΄ της Αγγλίας απελευθερώνεται από τον Πύργο του Λονδίνου και επιστρέφει στον θρόνο.
* Ο Γερμανός Γιόχαν Χέυνλιν (γνωστός στους Γάλλους ως «Ζαν α Λαπίντ» ή «Ζαν Λα Πιέρ») εισάγει στη Γαλλία την τυπογραφία και τυπώνει το πρώτο βιβλίο επί γαλλικού εδάφους.
*Κατάκτηση του πολιτισμού των Τσατσαπόγιας από τους Ίνκας

## Γεννήσεις

*16 Φεβρουαρίου - Ερρίκος Α΄ του Κάλενμπεργκ, δούκας του Μπράουνσβαϊγκ-Λύνεμπουργκ
*20 Μαΐου - Πιέτρο Μπέμπο, Ιταλός καρδινάλιος και λόγιος
*30 Ιουνίου - Κάρολος Η', βασιλιάς της Γαλλίας
*30 Ιουλίου - Χονγκ-τσι, αυτοκράτορας της Κίνας
*10 Οκτωβρίου − Σελίμ Α΄, Οθωμανός σουλτάνος
*2 Νοεμβρίου − Εδουάρδος Ε', βασιλιάς της Αγγλίας
*Μάρκος Μουσούρος, Έλληνας εκδότης
*Αντρέα Σολάρι, Ιταλός ζωγράφος
*Φραγκίσκος, κόμης του Βαντόμ

## Θάνατοι

*15 Μαΐου - Κάρολος Η', βασιλιάς της Σουηδίας
*16 Δεκεμβρίου - Ιωάννης Β΄ του Ανζού, δούκας της Λωρραίνης
*Δημήτριος Παλαιολόγος, δεσπότης του Μυστρά

Κατηγορία:Έτη
1472

*Η τρέχουσα σελίδα αφορά το έτος 1472 κατά το [[Γρηγοριανό ημερολόγιο]] *

## Γεγονότα
*20 Φεβρουαρίου − Οι Ορκάδες και τα Σέτλαντ δίνονται ως ενέχυρο από τη Νορβηγία στη Σκωτία έναντι προίκας της Μαργαρίτας της Δανίας.
*31 Δεκεμβρίου − Το δημοτικό συμβούλιο του Άμστερνταμ απαγορεύει τον χιονοπόλεμο: "Neymant en moet met sneecluyten werpen nocht maecht noch wijf noch manspersoon" («Ουδείς θα ρίχνει χιονόμπαλες, ούτε άνδρες, ούτε γυναίκες»).
*Ο Λεονάρντο ντα Βίντσι εγγράφεται στη συντεχνία των ζωγράφων της Φλωρεντίας.
* Στη Φερράρα της Ιταλίας εκδίδεται το πρώτο **τυπωμένο** βιβλίο αστρονομίας στην ιστορία της ανθρωπότητας. Πρόκειται για το *De sphaera mundi* του Ιωάννη ντε Σακρομπόσκο, που είχε γραφτεί δύο και πλέον αιώνες παλαιότερα, περί το 1230.
* Στη Σιένα της Ιταλίας ιδρύεται η αρχαιότερη τράπεζα του κόσμου που λειτουργεί μέχρι σήμερα, η Banca Monte dei Paschi di Siena.

## Γεννήσεις

*28 Μαρτίου - Φρα Μπαρτολομέο, Ιταλός ζωγράφος της Αναγέννησης
*4 Οκτωβρίου - Λούκας Κράναχ ο Πρεσβύτερος, Γερμανός ζωγράφος
*Μαρία του Λουξεμβούργου (1472-1547), Γαλλίδα ευγενής

## Θάνατοι

*30 Μαρτίου - Αμεδαίος Θ', δούκας της Σαβοΐας
*25 Απριλίου − Λέον Μπαττίστα Αλμπέρτι, Ιταλός ζωγράφος, ποιητής και φιλόσοφος
*18 Νοεμβρίου − Βησσαρίων ο Τραπεζούντιος, Βυζαντινός καρδινάλιος
*Κάρολος του Αρτουά, κόμης του Ε
*Γεώργιος Τραπεζούντιος, Έλληνας λόγιος

Κατηγορία:Έτη
1473

*Η τρέχουσα σελίδα αφορά το έτος 1473 κατά το [[Γρηγοριανό ημερολόγιο]] *

## Γεγονότα
* 12 Φεβρουαρίου − Η πρώτη πλήρης τυπωμένη έκδοση του *[[Κανών της Ιατρικής|Κανόνος της Ιατρικής]]* του Αβικέννα (σε μετάφραση στα λατινικά) εκδίδεται στο Μιλάνο.
*11 Αυγούστου − Μάχη του Οτλουκμπελί: Ο Μωάμεθ Β΄ ο Πορθητής νικά αποφασιστικά τον Ουζούν Χασσάν των Ακ Κογιουνλού.
* Κατασκευάζονται τα τείχη και η αμυντική τάφρος της πόλεως Τσέλιε στη Σλοβενία.
* Ο Μαρσίλιο Φιτσίνο χειροτονείται ιερέας.
* Εκδίδεται το πρώτο τυπωμένο βιβλίο στην αγγλική γλώσσα, το *Recuyell of the Historyes of Troye* (= «Διήγηση των ιστοριών της Τροίας»), μία μυθιστορία του Γάλλου συγγραφέα Ραούλ Λεφέβρ.

## Γεννήσεις

*19 Φεβρουαρίου − Νικόλαος Κοπέρνικος, Πολωνός αστρονόμος και μαθηματικός
*16 Μαρτίου - Ερρίκος Δ΄, δούκας της Σαξονίας
*17 Μαρτίου − Ιάκωβος Δ΄, βασιλιάς της Σκωτίας
*φθινόπωρο - Λουδοβίκος, πρίγκιπας του Λα Ρος-συρ-Υόν

## Θάνατοι

*3 Απριλίου − Αλεσσάντρο Σφόρτσα, Ιταλός κοντοτιέρος
*18 Απριλίου - Φίλιππος Α', μητροπολίτης της Μόσχας
*27 Ιουλίου - Νικόλαος Α΄ του Ανζού, δούκας της Λωρραίνης
*Γεννάδιος Σχολάριος, Πατριάρχης Κωνσταντινουπόλεως

Κατηγορία:Έτη
1461

*Η τρέχουσα σελίδα αφορά το έτος 1461 κατά το [[Γρηγοριανό ημερολόγιο]] *

## Γεγονότα
*2 Φεβρουαρίου - Πόλεμος των Ρόδων: διεξάγεται στην Αγγλία η μάχη του Μόρτιμερ Κρος.
*4 Μαρτίου − Πόλεμος των Ρόδων στην Αγγλία: ο βασιλιάς Ερρίκος ΣΤ΄ της Αγγλίας, του Οίκου του Λάνκαστερ, καθαιρείται από τον ξάδελφό του, του Οίκου της Υόρκης, Εδουάρδο Δ'. 
*29 Μαρτίου − Πόλεμος των Ρόδων: Ο βασιλιάς Εδουάρδος Δ΄ της Αγγλίας νικά τη Μαργαρίτα του Ανζού στη μάχη του Τάουτον.
*28 Ιουνίου − Ο Εδουάρδος Δ' στέφεται βασιλιάς της Αγγλίας.
*22 Ιουλίου − Ο Λουδοβίκος ΙΑ' διαδέχεται ως βασιλιάς τον Κάρολο Ζ' της Γαλλίας (θα βασιλεύει έως το 1483).
*15 Αυγούστου − Η Αυτοκρατορία της Τραπεζούντας καταλύεται από τους Οθωμανούς. Παύει έτσι να υφίσταται και το τελευταίο κατάλοιπο της Ρωμαϊκής/Βυζαντινής Αυτοκρατορίας.

## Γεννήσεις

*19 Φεβρουαρίου - Ντομένικο Γκριμάνι, Ιταλός καρδινάλιος
*25 Δεκεμβρίου - Χριστίνα της Σαξονίας, βασίλισσα της Σουηδίας, της Νορβηγίας και της Δανίας
*Ταν Γιουνχσιάν, Κινέζα ιατρός

## Θάνατοι

*4 Φεβρουαρίου − Όουεν Τυδώρ, Ουαλός ευγενής
*22 Ιουλίου − Κάρολος Ζ', βασιλιάς της Γαλλίας

Κατηγορία:Έτη
1476

*Η τρέχουσα σελίδα αφορά το έτος 1476 κατά το [[Γρηγοριανό ημερολόγιο]] *

## Γεγονότα
*1 Μαρτίου − Οι δυνάμεις του Φερδινάνδου και της Ισαβέλλας εμπλέκονται με τον πορτογαλικό στρατό του Αλφόνσου Ε' και του πρίγκιπα Ιωάννη στη μάχη του Τόρο.
*2 Μαρτίου − Οι Ελβετοί νικούν τους Βουργουνδούς στη μάχη του Γκρανσόν.
* 26 Νοεμβρίου − Ο Βλαντ Γ΄ Τσέπες (αργότερα γνωστός στη Δύση ως «Κόμης Δράκουλας») αυτοανακηρύσσεται Πρίγκιπας της Βλαχίας για τρίτη και τελευταία φορά. Πιθανώς πριν το τέλος του έτους αυτού, σκοτώνεται κατά την πορεία του προς το Βουκουρέστι και το κεφάλι του κόβεται και στέλνεται στον παλαιό εχθρό του, τον σουλτάνο Μωάμεθ Β΄.
* Εκτύπωση του πρώτου Ελληνικού βιβλίου (Γραμματική Κ. Λασκάρεως).

## Γεννήσεις

*28 Ιουνίου - Πάπας Παύλος Δ΄
*21 Ιουλίου - Αλφόνσος Α΄ των Έστε, δούκας της Φερράρα
*28 Αυγούστου - Κανό Μοτονόμπου, Ιάπωνας ζωγράφος
*Χουάν Σεμπαστιάν Ελκάνο, Ισπανός εξερευνητής
*Φίλιππος Α΄, πρίγκιπας του Γκρουμπενχάγκεν

## Θάνατοι

*6 Ιουλίου − Ρεγιομοντάνος, Γερμανός αστρονόμος
*19 Ιουλίου - Πιερφραντσέσκο των Μεδίκων ο Πρεσβύτερος, Ιταλός τραπεζίτης
*8 Σεπτεμβρίου - Ιωάννης Β΄, δούκας του Αλανσόν
*9 Οκτωβρίου − Στέφαν Μπράνκοβιτς, Σέρβος ηγεμόνας
*26 Δεκεμβρίου - Γκαλεάτσο Μαρία Σφόρτσα, δούκας του Μιλάνου
*Δεκέμβριος - Βλαντ Γ΄ Τσέπες, πρίγκιπας της Βλαχίας

Κατηγορία:Έτη
1477

*Η τρέχουσα σελίδα αφορά το έτος 1477 κατά το [[Γρηγοριανό ημερολόγιο]] *

## Γεγονότα
*5 Ιανουαρίου – Μάχη του Νανσύ: Ο Κάρολος της Βουργουνδίας σκοτώνεται και η Βουργουνδία γίνεται μέρος της Γαλλίας.
*11 Φεβρουαρίου – Η Μαρία της Βουργουνδίας, κόρη του Καρόλου, αναγκάζεται από τους δυσαρεστημένους υπηκόους της να παραχωρήσει στις φλαμανδικές πόλεις όλα τα τοπικά και δημοτικά δικαιώματα που είχαν καταργήσει οι δούκες της Βουργουνδίας στην προσπάθειά τους να δημιουργήσουν στις Κάτω Χώρες ένα συγκεντρωτικό κράτος. 
* 27 Φεβρουαρίου - Ιδρύεται το Πανεπιστήμιο της Ουψάλα, το πρώτο πανεπιστήμιο στη Σουηδία και όλη τη Σκανδιναβία.
*19 Αυγούστου - Η Μαρία της Βουργουνδίας παντρεύεται τον Μαξιμιλιανό Α΄ της Αγίας Ρωμαϊκής Αυτοκρατορίας στη Γάνδη, φέρνοντας τα φλαμανδικά και τα βουργουνδικά εδάφη στην Αγία Ρωμαϊκή Αυτοκρατορία και αποσπώντας τα από τη Γαλλία.
*7 Οκτωβρίου - Αρχίζει η λειτουργία του Πανεπιστημίου της Ουψάλα.

## Γεννήσεις

*25 Ιανουαρίου – Άννα της Βρετάνης, βασίλισσα της Γαλλίας
*4 Ιουλίου – Ιωάννης Αβεντίνος, Βαυαρός ιστορικός και φιλόλογος

## Θάνατοι

*5 Ιανουαρίου – Κάρολος, δούκας της Βουργουνδίας
*6 Ιανουαρίου - Ιωάννης Η', κόμης του Βαντόμ
*9 Μαρτίου - Ερρίκος Δ', δούκας του Μεκλεμβούργου

Κατηγορία:Έτη
1478

*Η τρέχουσα σελίδα αφορά το έτος 1478 κατά το [[Γρηγοριανό ημερολόγιο]] *

## Γεγονότα
*15 Ιανουαρίου – Το Νόβγκοροντ παραδίδεται στον Ιβάν Γ', μέγα πρίγκιπα της Μόσχας. 
*18 Φεβρουαρίου – Ο δούκας του Κλάρενς, Γεώργιος, εκτελείται στον Πύργο του Λονδίνου καταδικασμένος για προδοσία εναντίον του μεγαλύτερου αδελφού του, Εδουάρδου Δ' της Αγγλίας.
*26 Απριλίου - Οι Πάτσι επιτίθενται κατά του Λαυρέντιου των Μεδίκων και σκοτώνουν τον αδελφό του, Τζουλιάνο των Μεδίκων, κατά τη διάρκεια λειτουργίας στο Ντουόμο της Φλωρεντίας.
* 14 Μαΐου – Αρχίζει η πολιορκία της Σκόδρας.
* Νοέμβριος – Ο Εσκεντέρ (Αλέξανδρος) διαδέχεται σε ηλικία 6 ετών τον πατέρα του ως Αυτοκράτορας της Αιθιοπίας.
* 28 Δεκεμβρίου – Μάχη του Τζιορνίκο: Ελβετική δύναμη 600 ανδρών συντρίβει τον στρατό του Μιλάνου (περίπου 10.000 άνδρες).

## Γεννήσεις

*7 Φεβρουαρίου – Τόμας Μορ, Άγγλος συγγραφέας και πολιτικός
*16 Μαρτίου - Φρανθίσκο Πιθάρρο, Ισπανός κατακτητής
*26 Μαΐου – Πάπας Κλήμης Ζ΄
*23 Ιουνίου - Φίλιππος Α', βασιλιάς της Καστίλης
*6 Δεκεμβρίου – Μπαλντασσάρε Καστιλιόνε, Ιταλός συγγραφέας και διπλωμάτης
*Γιαν Γκόσσαερτ, Φλαμανδός ζωγράφος
*Χαϊρεντίν Μπαρμπαρόσα, Οθωμανός ναύαρχος
*Τζορτζόνε, Ιταλός ζωγράφος
*Τζιρόλαμο Φρακαστόρο, Ιταλός ιατρός

## Θάνατοι

*26 Απριλίου - Τζουλιάνο των Μεδίκων, κυβερνήτης της Φλωρεντίας

Κατηγορία:Έτη
1479

*Η τρέχουσα σελίδα αφορά το έτος 1479 κατά το [[Γρηγοριανό ημερολόγιο]] *

## Γεγονότα
*25 Ιανουαρίου – Υπογράφεται η Συνθήκη της Κωνσταντινούπολης μεταξύ της Οθωμανικής Αυτοκρατορίας και της Γαληνοτάτης Δημοκρατίας της Βενετίας, σύμφωνα με την οποία η Βενετία θα παραχωρήσει το Άργος, την Εύβοια, τη Λήμνο και τη Σκόδρα και θα πληρώνει ετήσιο φόρο 10.000 χρυσών δουκάτων.
* 25 Απριλίου – Η επικύρωση της Συνθήκης της Κωνσταντινουπόλεως λήγει την πολιορκία της Σκόδρας μετά από 15 μήνες και ολόκληρη η Αλβανία περιέρχεται στην Οθωμανική Αυτοκρατορία.
* 13 Μαΐου – Ο Χριστόφορος Κολόμβος, ήδη έμπειρος ναυτικός και επιτυχημένος έμπορος, νυμφεύεται τη Φελίπα Περεστρέλο Μόνις και λαμβάνει ως προίκα τους χάρτες και σημειώσεις του αποθανόντος πατέρα της, που σημειώνουν τους ανέμους και τις θάλασσες γύρω από τη Μαδέρα και άλλες πορτογαλικές κτήσεις στον Ατλαντικό Ωκεανό.
*8 Σεπτεμβρίου – Οι Οθωμανοί καταλαμβάνουν τη Ζάκυνθο καταλύοντας την Παλατινή Κομητεία της Κεφαλονιάς και της Ζακύνθου.
* Η πανούκλα πλήττει τη Φλωρεντία.

## Γεννήσεις

*25 Μαρτίου – Βασίλειος Γ΄ της Ρωσίας, μέγας πρίγκιπας της Μόσχας
*6 Νοεμβρίου – Ιωάννα Α', βασίλισσα της Καστίλης
*6 Νοεμβρίου - Φίλιππος Α', μάργραβος του Μπάντεν

## Θάνατοι

*20 Ιανουαρίου – Ιωάννης Β', βασιλιάς της Αραγωνίας
*Φεβρουάριος - Αντονέλλο ντα Μεσσίνα, Ιταλός ζωγράφος

Κατηγορία:Έτη
1480

*Η τρέχουσα σελίδα αφορά το έτος 1480 κατά το [[Γρηγοριανό ημερολόγιο]] *

## Γεγονότα
* 28 Ιουλίου – Ο Μωάμεθ Β΄ ο Πορθητής αποτυγχάνει να καταλάβει τη Ρόδο.
* Ιούλιος-Αύγουστος – Απόβαση Οθωμανικών στρατευμάτων στο Οτράντο της Ιταλίας. Οι Οθωμανοί αποκεφαλίζουν 813 Χριστιανούς κατοίκους επειδή αρνήθηκαν να εξισλαμιστούν: Οι «Μάρτυρες του Οτράντο» αγιοποιήθηκαν το 2013.
* Οκτώβριος – «Μεγάλη αντιπαράθεση στον ποταμό Ούγκρα»: Το Μέγα Δουκάτο της Μόσχας εκδιώκει τη Χρυσή Ορδή μετά από δυόμισι αιώνες υποτέλειας.
* Ο Στέφανος Γ΄ ο Μέγας της Μολδαβίας, απομονωμένος μετά τη σύναψη ειρήνης της Βενετίας με τους Οθωμανούς, δέχεται φόρου υποτέλεια 6.000 χρυσών δουκάτων ως προς την Υψηλή Πύλη.
* Τα τελευταία υπολείμματα του Φάρου της Αλεξάνδρειας εξαφανίζονται όταν ο σουλτάνος της Αιγύπτου Καΐτμπεης κτίζει το «Φρούριο του Καΐτμπεη» στη θέση του.

## Γεννήσεις

*10 Ιανουαρίου - Μαργαρίτα, πριγκίπισσα των Αστουριών
*10 Απριλίου - Φιλιβέρτος Β΄, δούκας της Σαβοΐας
*18 Απριλίου – Λουκρητία Βοργία, δούκισσα της Φερράρα
*7 Μαΐου - Φίλιππος του Παλατινάτου, επίσκοπος του Φράιζινγκ
*Άλμπρεχτ Άλτντορφερ, Γερμανός ζωγράφος
*Φερδινάνδος Μαγγελάνος, Πορτογάλος εξερευνητής
*Γκετς φον Μπέρλιχινγκεν, Γερμανός ιππότης
*Πάλμα Βέκκιο, Ιταλός ζωγράφος
*Γιοάχιμ Πατινίρ, Φλαμανδός ζωγράφος
*Γιόχαν Φάουστ, Γερμανός αλχημιστής

## Θάνατοι

*10 Ιουλίου – Ρενέ Α΄, βασιλιάς της Νάπολης
*Γιούστους φαν Χεντ, Ολλανδός ζωγράφος

Κατηγορία:Έτη
1481

*Η τρέχουσα σελίδα αφορά το έτος 1481 κατά το [[Γρηγοριανό ημερολόγιο]] *

## Γεγονότα
*3 Μαΐου – Πεθαίνει ο σουλτάνος της Οθωμανικής αυτοκρατορίας, Μωάμεθ Β΄ ο Πορθητής. Τον διαδέχεται ο Βαγιαζίτ Β΄.
*21 Μαΐου – Πεθαίνει ο βασιλιάς της Δανίας και της Νορβηγίας Χριστιανός Α' και τον διαδέχεται ο γιος του, Ιωάννης της Δανίας.
* 10 Σεπτεμβρίου – Ο βασιλιάς της Νάπολης Αλφόνσος Β΄ ανακαταλαμβάνει την πόλη του Οτράντο.
*26 Δεκεμβρίου – Η Ολλανδία νικά τις δυνάμεις της Ουτρέχτης στη Μάχη του Βέστμπρουκ.
* Σκαλίζεται η ημερολογιακή πέτρα των Αζτέκων που είναι γνωστή ως «Πέτρα του Ηλίου».

## Γεννήσεις

*14 Μαΐου - Ρούπρεχτ επίσκοπος του Φράιζινγκ
*1 Ιουλίου - Χριστιανός Β΄, βασιλιάς της Δανίας
*Γεώργιος ντε Λενκάστρε, δούκας της Κοΐμπρα

## Θάνατοι

*3 Μαΐου – Μωάμεθ Β΄ ο Πορθητής, Οθωμανός σουλτάνος
*21 Μαΐου - Χριστιανός Α΄, βασιλιάς της Δανίας
*28 Αυγούστου - Αλφόνσος Ε΄, βασιλιάς της Πορτογαλίας

Κατηγορία:Έτη
1482

*Η τρέχουσα σελίδα αφορά το έτος 1482 κατά το [[Γρηγοριανό ημερολόγιο]] *

## Γεγονότα
* 1 Αυγούστου – Αγγλοσκωτικοί Πόλεμοι: Ο Ριχάρδος Γ΄, πριν γίνει βασιλιάς της Αγγλίας, εισβάλλει στη Σκωτία και καταλαμβάνει το Εδιμβούργο.
* Ο Πορτογάλος θαλασσοπόρος Ντιόγκου Κάου γίνεται ο πρώτος Ευρωπαίος που ανεβαίνει τον ρου του ποταμού Κονγκό.
* Ο Ιβάν Γ΄ της Ρωσίας αποκηρύσσει την κυριαρχία του χανάτου των Μογγόλων στη Ρωσία.
* Ο Γερμανός ανθρωπιστής Γιόχαν Ρέουχλιν επισκέπτεται τη Φλωρεντία και συναντά τον Μαρσίλιο Φιτσίνο.
* Εκδίδονται για πρώτη φορά τυπωμένα τα *[[Στοιχεία]]* του Ευκλείδη (σε λατινική μετάφραση).

## Γεννήσεις

*7 Οκτωβρίου - Ερνέστος, μάργραβος του Μπάντεν-Ντούρλαχ
*Λουίζα των Βουρβόνων, δούκισσα του Μονπανσιέ
*Γιοχάνες Οικολαμπάντιους, Γερμανός θρησκευτικός μεταρρυθμιστής

## Θάνατοι

*10 Σεπτεμβρίου – Φεντερίκο ντα Μοντεφέλτρο, δούκας του Ούρμπινο
*22 Σεπτεμβρίου - Φιλιβέρτος Α', δούκας της Σαβοΐας
* Ούγκο φαν ντερ Χους, Φλαμανδός καλλιτέχνης

Κατηγορία:Έτη
1474

*Η τρέχουσα σελίδα αφορά το έτος 1474 κατά το [[Γρηγοριανό ημερολόγιο]] *

## Γεγονότα
* Φεβρουάριος: Ο τετραετής Αγγλο-χανσεατικός Πόλεμος λήγει με την υπογραφή της Συνθήκης της Ουτρέχτης.
* Ο Μαρσίλιο Φιτσίνο ολοκληρώνει το έργο του *Πλατωνική Θεολογία*.

## Γεννήσεις

*8 Σεπτεμβρίου − Λοντοβίκο Αριόστο, Ιταλός ποιητής
*7 Οκτωβρίου - Βερνάρδος Γ', μάργραβος του Μπάντεν-Μπάντεν
* 13 Οκτωβρίου − Μαριόττο Αλμπερτινέλλι, Ιταλός ζωγράφος
* Χουάν Ντιέγκο, Μεξικανός άγιος, ο πρώτος ιθαγενής Αμερικανός άγιος της Ρωμαιοκαθολικής Εκκλησίας

## Θάνατοι

* 27 Νοεμβρίου − Γκυγιώμ ντυ Φάυ, Φλαμανδός συνθέτης
*11 Δεκεμβρίου − Ερρίκος Δ', βασιλιάς της Καστίλης
* Ιάκωβος Γ΄, βασιλιάς της Κύπρου
* Γκεντούν Ντρουπ, ο πρώτος Δαλάι Λάμα
* Βεγκέσλαος του Τέσεν

Κατηγορία:Έτη
1484

*Η τρέχουσα σελίδα αφορά το έτος 1484 κατά το [[Γρηγοριανό ημερολόγιο]] *

## Γεγονότα
*30 Μαΐου – Ο Κάρολος Η' στέφεται βασιλιάς της Γαλλίας.
*22 Ιουλίου - Μάχη του Λοχμάμπεν: μία ομάδα 500 ανδρών με επικεφαλής τον Αλέξανδρο Στιούαρτ, δούκα του Όλμπανυ, και τον Ιάκωβο Ντάγκλας, 9ο κόμη του Ντάγκλας, ηττάται από σκωτσέζικες δυνάμεις πιστές στον αδελφό του Όλμπανυ, Ιάκωβο Γ' της Σκωτίας. Ο Ντάγκλας αιχμαλωτίζεται.
* 29 Αυγούστου – Ο Πάπας Ιννοκέντιος Η' διαδέχεται τον Πάπα Σίξτο Δ'.
*5 Δεκεμβρίου - Ο Πάπας Ιννοκέντιος Η΄ εκδίδει την παπική βούλα *Summis desiderantes affectibus*, με την οποία διορίζει τους Χάινριχ Κράμερ και Γιάκομπ Σπρένγκερ ως ιεροεξεταστές για να καταπολεμήσουν την υποτιθέμενη μαγεία στη Γερμανία. 
* Μάχη του Λάιτσερσντορφ: Ο αυτοκρατορικός στρατός του Φρειδερίκου Γ΄ ηττάται από τους Ούγγρους.
* Ο βασιλιάς της Πορτογαλίας ορίζει μία επιτροπή μαθηματικών για την τελειοποίηση πινάκων που θα βοηθούν τους θαλασσοπόρους να βρίσκουν το γεωγραφικό πλάτος τους.

## Γεννήσεις

*1 Ιανουαρίου – Ούλριχ Ζβίγγλιος, Ελβετός θρησκευτικός μεταρρυθμιστής
*Χανς Μπάλντουνγκ Γκριν, Γερμανός καλλιτέχνης

## Θάνατοι

*12 Αυγούστου – Πάπας Σίξτος Δ΄

Κατηγορία:Έτη
1485

*Η τρέχουσα σελίδα αφορά το έτος 1485 κατά το [[Γρηγοριανό ημερολόγιο]] *

## Γεγονότα
*22 Αυγούστου – Διεξάγεται η μάχη του Μπόσγουορθ μεταξύ των στρατών του Ριχάρδου Γ' της Αγγλίας και του αντίπαλου διεκδικητή του θρόνου της Αγγλίας, Ερρίκου Τυδώρ. Ο Ριχάρδος σκοτώνεται στη μάχη και ο Ερρίκος γίνεται ο βασιλιάς Ερρίκος Ζ΄ της Αγγλίας. 
*30 Οκτωβρίου - Ο Ερρίκος Ζ' στέφεται βασιλιάς της Αγγλίας.

## Γεννήσεις

*30 Νοεμβρίου - Βερόνικα Γκαμπάρα, Ιταλίδα ποιήτρια
*16 Δεκεμβρίου – Αικατερίνη της Αραγονίας, βασίλισσα της Αγγλίας
*Τζοβάνι ντα Βερρατσάνο, Ιταλός εξερευνητής
*Ερνάν Κορτές, Ισπανός κατακτητής
*Τόμας Κρόμγουελ, Άγγλος πολιτικός
*Ματτέο Μπαντέλλο, Ιταλός συγγραφέας
*Βολφ Χούμπερ, Αυστριακός ζωγράφος, χαράκτης και αρχιτέκτονας

## Θάνατοι

*7 Αυγούστου – Αλέξανδρος Στιούαρτ, δούκας του Όλμπανυ
*22 Αυγούστου – Ριχάρδος Γ', βασιλιάς της Αγγλίας

Κατηγορία:Έτη
1486

*Η τρέχουσα σελίδα αφορά το έτος 1486 κατά το [[Γρηγοριανό ημερολόγιο]] *

## Γεγονότα
* 18 Ιανουαρίου – Ο βασιλιάς Ερρίκος Ζ΄ της Αγγλίας νυμφεύεται την Ελισάβετ της Υόρκης, κόρη του Εδουάρδου Δ'.
* 16 Φεβρουαρίου – Ο αρχιδούκας Μαξιμιλιανός Α΄ εκλέγεται βασιλιάς των Ρωμαίων στη Φραγκφούρτη (στέφεται στις 9 Απριλίου στο Άαχεν).
* Ο αρχιδούκας του Τιρόλου Σιγισμούνδος εκδίδει το πρώτο μεγάλο ασημένιο νόμισμα της Ευρώπης, το γκούλντενγκροσεν, το οποίο αργότερα θα εξελιχθεί στο τάλερ (το νόμισμα από το οποίο προέρχονται οι λέξεις «δολάριο» και «τάληρο»).
* Ο Τζοβάννι Πίκο ντελλά Μιράντολα επιστρέφει στη Φλωρεντία και συγγράφει τον *Λόγον επί της αξιοπρεπείας του ανθρώπου*.
* Ο Αουισότλ γίνεται κυβερνήτης των Αζτέκων.

## Γεννήσεις

*6 Ιανουαρίου – Μάρτιν Αγκρίκολα, Γερμανός συνθέτης
*16 Ιουλίου - Αντρέα ντελ Σάρτο, Ιταλός ζωγράφος
*25 Ιουλίου - Αλβέρτος Ζ΄, δούκας του Μεκλεμβούργου
*10 Αυγούστου - Γουλιέλμος Θ΄, μαρκήσιος του Μομφερράτου
*20 Σεπτεμβρίου – Αρθούρος, πρίγκιπας της Ουαλίας
*10 Οκτωβρίου - Κάρολος Γ', δούκας της Σαβοΐας

## Θάνατοι

*Μάιος - Λουδοβίκος, κόμης του Μονπανσιέ
*14 Ιουλίου – Μαργαρίτα της Δανίας, βασίλισσα της Σκωτίας
*26 Αυγούστου - Ερνέστος, εκλέκτορας της Σαξονίας

Κατηγορία:Έτη
1487

*Η τρέχουσα σελίδα αφορά το έτος 1487 κατά το [[Γρηγοριανό ημερολόγιο]] *

## Γεγονότα
*16 Ιουνίου - Διεξάγεται η μάχη του Στόουκ Φιλντ, η τελευταία του Πολέμου των Ρόδων.
*18 Αυγούστου - Η πολιορκία της Μάλαγα ολοκληρώνεται με την κατάληψη της πόλης από τις δυνάμεις της Καστίλης και της Αραγωνίας.
*Αύγουστος – Ο Βαρθολομαίος Ντιάζ αναχωρεί από τη Λισαβόνα για το ταξίδι στο Ακρωτήριο της Καλής Ελπίδος.
*9 Σεπτεμβρίου – Ο Χονγκ-τσι γίνεται αυτοκράτορας της Κίνας (Δυναστεία Μινγκ).
*25 Νοεμβρίου - Η Ελισάβετ της Υόρκης στέφεται βασίλισσα της Αγγλίας. 
* Ιταλοί αρχιτέκτονες εργάζονται στο Κρεμλίνο της Μόσχας.

## Γεννήσεις

*Πιερφραντσέσκο των Μεδίκων ο Νεότερος, Ιταλός τραπεζίτης
*Μίχαελ Στίφελ, Γερμανός μαθηματικός

## Θάνατοι

*26 Ιουνίου – Ιωάννης Αργυρόπουλος, Βυζαντινός λόγιος
*16 Ιουλίου – Καρλόττα, βασίλισσα της Κύπρου

Κατηγορία:Έτη
1483

*Η τρέχουσα σελίδα αφορά το έτος 1483 κατά το [[Γρηγοριανό ημερολόγιο]] *

## Γεγονότα
*9 Απριλίου – Ο Εδουάρδος Ε' γίνεται βασιλιάς της Αγγλίας.
*29 Απριλίου –Το Βασίλειο της Καστίλης κατακτά τη Γκραν Κανάρια των Καναρίων Νήσων.
* 30 Απριλίου – Σύμφωνα με υπολογισμούς, από αυτή την ημερομηνία ο Πλούτωνας κινείται εντός της τροχιάς του πλανήτη Ποσειδώνα μέχρι τις 23 Ιουλίου 1503.
* Ο βασιλιάς Εδουάρδος Ε΄ της Αγγλίας και ο αδελφός του Ριχάρδος, δούκας της Υόρκης, εγκλείονται από τον θείο τους Ριχάρδο Γ΄ στον Πύργο του Λονδίνου. Την ίδια χρονιά αρχίζουν να κυκλοφορούν φήμες για τη δολοφονία τους. Μέχρι τον Δεκέμβριο οι φήμες έχουν φτάσει στη Γαλλία. Αυτή είναι η αρχή του μυστηρίου σχετικά με την τύχη των δύο πριγκίπων.
* 25 Ιουνίου – Ο Εδουάρδος Ε΄ της Αγγλίας καθαιρείται από τον θείο του, Ριχάρδο Γ΄.
*26 Ιουνίου - Ο Ριχάρδος Γ' γίνεται βασιλιάς της Αγγλίας. 
* 6 Ιουλίου – Ο Ριχάρδος Γ' στέφεται βασιλιάς της Αγγλίας.
*9 Αυγούστου – Εγκαίνια της Καπέλα Σιξτίνα στο Βατικανό.
* Ο Ιωάννης της Δανίας γίνεται βασιλιάς της Νορβηγίας.
* Ο Ισαάκ Αμπραβανέλ διαφεύγει από την Πορτογαλία, αφού είχε εμπλακεί σε μία συνωμοσία εναντίον του βασιλιά. 
* Ο πρίγκιπας της Μόσχας Ιβάν Γ΄ ο Μέγας χτίζει το φρούριο του Ιβάνγκοροντ.
* Ο Τζιοβάνι Μπελλίνι ανακηρύσσεται «επίσημος ζωγράφος» της Γαληνοτάτης Δημοκρατίας της Βενετίας.

## Γεννήσεις

*14 Φεβρουαρίου - Μπαμπούρ, Μογγόλος αυτοκράτορας
*6 Μαρτίου – Φραντσέσκο Γκουιτσιαρντίνι, Ιταλός πολιτικός και ιστορικός
*6 Απριλίου – Ραφαήλ, Ιταλός ζωγράφος και αρχιτέκτονας
*10 Νοεμβρίου – Μαρτίνος Λούθηρος, Γερμανός ιερέας και μεταρρυθμιστής

## Θάνατοι

*27 Φεβρουαρίου - Γουλιέλμος Η', μαρκήσιος του Μομφερράτου
*23 Μαρτίου – Γιολάνδη του Ανζού
*9 Απριλίου – Εδουάρδος Δ', βασιλιάς της Αγγλίας
*4 Ιουλίου - Κοστάντσο Α΄ Σφόρτσα, Ιταλός κοντοτιέρος
*30 Αυγούστου – Λουδοβίκος ΙΑ', βασιλιάς της Γαλλίας
*1 Δεκεμβρίου – Καρλόττα της Σαβοΐας, βασίλισσα της Γαλλίας
*Εδουάρδος Ε', βασιλιάς της Αγγλίας

Κατηγορία:Έτη
1475

*Η τρέχουσα σελίδα αφορά το έτος 1475 κατά το [[Γρηγοριανό ημερολόγιο]] *

## Γεγονότα
*10 Ιανουαρίου − Ο Στέφανος Γ΄ ο Μέγας νικά το στρατό της Οθωμανικής αυτοκρατορίας στη Μάχη του Βασλούι.
*Ιούνιος/Ιούλιος − Πόλεμοι της Βουργουνδίας: Ο Εδουάρδος Δ΄ της Αγγλίας αποβιβάζεται στο Καλαί για να υποστηρίξει το Δουκάτο της Βουργουνδίας εναντίον της Γαλλίας.
*29 Αυγούστου − Υπογράφεται το Σύμφωνο του Πικινύ μεταξύ των βασιλείων της Γαλλίας και της Αγγλίας.
* Παίζεται στην Ιταλία η παλαιότερη καταγεγραμμένη παρτίδα σκακιού. Αντίπαλοι είναι οι Φραντσέσκο ντι Καστέλλβι και Νάρκιζο Βινυόλες.
* Στο Ρήγιο, τα σχόλια του Ρασί στο Τορά γίνονται το πρώτο χρονολογημένο τυπωμένο βιβλίο στην εβραϊκή γλώσσα.

## Γεννήσεις

*6 Μαρτίου − Μιχαήλ Άγγελος, Ιταλός καλλιτέχνης
*13 Σεπτεμβρίου − Καίσαρας Βοργίας, Ιταλός πολιτικός και καρδινάλιος
*11 Δεκεμβρίου − Πάπας Λέων Ι΄
*Ματίας Γκρύνεβαλντ, Γερμανός ζωγράφος
*Ντιέγο ντε Αλμάγρο, Ισπανός εξερευνητής
*Βάσκο Νούνιες ντε Μπαλμπόα, Ισπανός κατακτητής

## Θάνατοι

*24 Φεβρουαρίου - Κάρολος Α', μάργραβος του Μπάντεν-Μπάντεν
*10 Δεκεμβρίου − Πάολο Ουτσέλλο, Ιταλός ζωγράφος
*Θεόδωρος Γαζής, Έλληνας λόγιος
*Ραντού Τσέπες, Βοεβόδας της Βλαχίας

Κατηγορία:Έτη
1488

*Η τρέχουσα σελίδα αφορά το έτος 1488 κατά το [[Γρηγοριανό ημερολόγιο]] *

## Γεγονότα
*3 Φεβρουαρίου – Ο Πορτογάλος θαλασσοπόρος Βαρθολομαίος Ντιάζ φτάνει στον κόλπο Μόσσελ περνώντας από το Ακρωτήριο της Καλής Ελπίδος και γίνεται ο πρώτος γνωστός Ευρωπαίος που ταξίδεψε τόσο νότια.
*11 Ιουνίου – Μάχη του Σάουτσιμπερν: Ο Ιάκωβος Δ΄ γίνεται βασιλιάς της Σκωτίας.
*28 Ιουλίου – Μάχη του Σαιν Ωμπέν ντυ Κορμιέ: Στρατεύματα πιστά στον βασιλιά Κάρολο Η' της Γαλλίας νικούν επανασταστικές δυνάμεις υπό τους δούκες της Ορλεάνης και της Βρετάνης.
*9 Σεπτεμβρίου – Η Άννα γίνεται δούκισσα της Βρετάνης και το κεντρικό πρόσωπο που θα οδηγήσει στην ένωση της Βρετάνης και της Γαλλίας.
*Ο Τζάσπερ Τυδώρ, πρώτος δούκας του Μπέντφορντ, παίρνει θέση στο κάστρο του Κάρντιφ.

## Γεννήσεις

*20 Ιανουαρίου - Ιωάννης-Γεώργιος, μαρκήσιος του Μομφερράτου
*23 Ιουνίου - Κάρολος Β΄, δούκας της Σαβοΐας
*Λουτφί Πασάς, Οθωμανός πολιτικός

## Θάνατοι

*11 Ιουνίου – Ιάκωβος Γ', βασιλιάς της Σκωτίας
*9 Σεπτεμβρίου – Φραγκίσκος Β', δούκας της Βρετάνης
*Αντρέα ντελ Βερρόκκιο, Ιταλός γλύπτης

Κατηγορία:Έτη
1489

*Η τρέχουσα σελίδα αφορά το έτος 1489 κατά το [[Γρηγοριανό ημερολόγιο]] *

## Γεγονότα
*14 Μαρτίου – Η βασίλισσα της Κύπρου, Αικατερίνη Κορνάρο, πουλάει το βασίλειό της στη Βενετική Δημοκρατία.
* 26 Μαρτίου – Η Συνθήκη της Μεδίνα δελ Κάμπο υπογράφεται από την Αγγλία και την Ισπανία. Μεταξύ άλλων περιέχει και όρο ότι ο πρωτότοκος γιος του βασιλιά της Αγγλίας, πρίγκιπας Αρθούρος της Ουαλίας, θα παντρευτεί την Αικατερίνη της Αραγονίας.
* 29 Νοεμβρίου – Ο πρίγκιπας Αρθούρος ονομάζεται δούκας της Ουαλίας.
*26 Δεκεμβρίου - Οι δυνάμεις των Καθολικών Μοναρχών, Φερδινάνδου Β΄ της Αραγωνίας και Ισαβέλλας Α΄ της Καστίλλης, αποκτούν τον έλεγχο της Αλμερίας από τον εμίρη της Γρανάδας. 
* Ο τύφος εμφανίζεται για πρώτη φορά στην Ευρώπη, κατά την πολιορκία της Γρανάδας από τους Ισπανούς.
* Ο Γερμανός μαθηματικός Γιοχάνες Βίντμαν δημοσιεύει στη Λειψία την εμπορική αριθμητική του *Behende und hüpsche Rechenung auff allen Kauffmanschafft*, όπου εμφανίζονται για πρώτη φορά σε τυπωμένο βιβλίο τα σύμβολα «+» και «–», για να υποδηλώσουν τα εμπορικά πλεονάσματα και ελλείμματα αντιστοίχως.

## Γεννήσεις

*29 Μαΐου – Μιμάρ Σινάν, Οθωμανός αρχιτέκτονας
*2 Ιουνίου - Κάρολος των Βουρβόνων δούκας του Βαντόμ
*4 Ιουνίου – Αντώνιος, δούκας της Λωρραίνης
*2 Ιουλίου - Τόμας Κράνμερ, αρχιεπίσκοπος του Καντέρμπερι
*Αύγουστος – Κορρέτζο, Ιταλός ζωγράφος
*10 Νοεμβρίου - Ερρίκος Ε΄, πρίγκιπας του Βολφενμπύτελ
*28 Νοεμβρίου – Μαργαρίτα Τυδώρ, βασίλισσα της Σκωτίας
*21 Δεκεμβρίου - Τόμας Μύντσερ, Γερμανός θεολόγος

## Θάνατοι

Κατηγορία:Έτη
1490

*Η τρέχουσα σελίδα αφορά το έτος 1490 κατά το [[Γρηγοριανό ημερολόγιο]] *

## Γεγονότα
*4 Ιανουαρίου – Η Άννα της Βρετάνης ανακοινώνει ότι όλοι όσοι συμμαχήσουν με τον βασιλιά της Γαλλίας θα θεωρηθούν ένοχοι για εσχάτη προδοσία.
*13 Μαρτίου – Ο Κάρολος Β' γίνεται δούκας της Σαβοΐας σε ηλικία ενός έτους. 
*19 Δεκεμβρίου – Η Άννα της Βρετάνης παντρεύεται με πληρεξούσιο τον Μαξιμιλιανό Α' της Αγίας Ρωμαϊκής Αυτοκρατορίας.
* Φτιάχτηκε το διάσημο σχέδιο του Λεονάρντο ντα Βίντσι ο Άνθρωπος του Βιτρούβιου.
* Ο Άλδος Μανούτιος εγκαθίσταται στη Βενετία.

## Γεννήσεις

*17 Φεβρουαρίου - Κάρολος Γ', δούκας της Βουρβόνης
*25 Μαρτίου - Φραντσέσκο Μαρία Α΄ ντελλα Ρόβερε, Ιταλός στρατιωτικός
*17 Μαΐου – Αλβέρτος, δούκας της Πρωσίας
*Κάσπαρ Σβένκφελντ, Γερμανός θεολόγος
*Τζον Τάβερνερ, Άγγλος συνθέτης
*Φραγκίσκη του Αλανσόν, Γαλλίδα ευγενής

## Θάνατοι

*13 Μαρτίου - Κάρολος Α΄, δούκας της Σαβοΐας
*6 Απριλίου - Ματθαίος Κορβίνος, βασιλιάς της Ουγγαρίας
*Κροκόδειλος Κλαδάς, Έλληνας στρατιωτικός
*Λαόνικος Χαλκοκονδύλης, Έλληνας ιστορικός

Κατηγορία:Έτη
1491

*Η τρέχουσα σελίδα αφορά το έτος 1491 κατά το [[Γρηγοριανό ημερολόγιο]] *

## Γεγονότα
*3 Μαΐου – Ο κυβερνήτης του βασιλείου του Κονγκό, Νκούβου Νζίνγκα, βαπτίζεται από Πορτογάλους ιεραποστόλους, που του δίνουν το όνομα Ιωάννης Α΄.
*7 Νοεμβρίου - Ο Μαξιμιλιανός Α΄ της Αγίας Ρωμαϊκής Αυτοκρατορίας και ο βασιλιάς Βλαδίσλαος Β΄ της Ουγγαρίας υπογράφουν τη συνθήκη του Πρέσμπουργκ.
*25 Νοεμβρίου - Η πολιορκία της Γρανάδας, του τελευταίου προπύργιου των Μαυριτανών στην Ισπανία, τερματίζεται με τη Συνθήκη της Γρανάδας.
* 6 Δεκεμβρίου – Ο βασιλιάς της Γαλλίας Κάρολος ο Ευγενικός νυμφεύεται σε μία μεγαλοπρεπή τελετή τη 14χρονη Άννα της Βρετάνης, υποχρεώνοντάς τη να ακυρώσει τον γάμο της με τον Αυτοκράτορα Μαξιμιλιανό Α΄. Από τότε η Βρετάνη είναι ενσωματωμένη στη Γαλλία.
* Μία μεγάλη πυρκαγιά ξεσπά στη Δρέσδη.
* Στην περιοχή Κόμι, που είχε προσαρτηθεί από τη Ρωσία το 1478, ανακαλύπτονται κοιτάσματα χαλκού και αργύρου, και η περιοχή γίνεται σημαντική ως εξορυκτικό και μεταλλουργικό κέντρο.

## Γεννήσεις

*10 Μαΐου - Σουζάνα της Βουρβόνης
*28 Ιουνίου – Ερρίκος Η΄, βασιλιάς της Αγγλίας
*23 Σεπτεμβρίου - Ζακ Καρτιέ, Γάλλος εξερευνητής
*23 Οκτωβρίου - Ιγνάτιος Λογιόλα, Ισπανός θεολόγος
*Λάπου Λάπου, βασιλιάς του Μακτάν

## Θάνατοι

*2 Φεβρουαρίου – Μάρτιν Σόνγκαουερ, Γερμανός χαράκτης και ζωγράφος
*25 Σεπτεμβρίου – Ιωάννης Β΄, κόμης του Νεβέρ

Κατηγορία:Έτη
1495

*Η τρέχουσα σελίδα αφορά το έτος 1495 κατά το [[Γρηγοριανό ημερολόγιο]] *

## Γεγονότα
*22 Φεβρουαρίου – Ο βασιλιάς Κάρολος Η΄ της Γαλλίας μπαίνει στη Νάπολη για να διεκδικήσει το θρόνο της πόλης.
*1 Ιουνίου - Ο μοναχός Τζον Κορ καταγράφει την πρώτη γνωστή παρτίδα σκωτσέζικου ουίσκι. 
*25 Οκτωβρίου – Ο Εμμανουήλ Α' γίνεται βασιλιάς της Πορτογαλίας.
*30 Νοεμβρίου – Μία έκρηξη στο κάστρο του Βίμποργκ αποθαρρύνει τις ρωσικές δυνάμεις, οι οποίες εισέβαλαν στη Σουηδία μέσω της Καρελίας.
* Ιδρύεται στη Φραγκφούρτη το ανώτατο δικαστήριο (*Reichskammergericht*) της Αγίας Ρωμαϊκής Αυτοκρατορίας του Γερμανικού `Εθνους.

## Γεννήσεις

*4 Φεβρουαρίου - Φραγκίσκος Β΄ Σφόρτσα, δούκας του Μιλάνου
*1 Αυγούστου - Γιαν φαν Σκόρελ, Ολλανδός ζωγράφος
*24 Αυγούστου - Όθων Α΄, πρίγκιπας του Χάρμπουργκ
*18 Σεπτεμβρίου - Λουδοβίκος Ι', δούκας της Βαυαρίας

## Θάνατοι

*25 Φεβρουαρίου – Τζεμ Σουλτάν, Οθωμανός πρίγκιπας
*25 Οκτωβρίου - Ιωάννης Β', βασιλιάς της Πορτογαλίας
*30 Οκτωβρίου - Φραγκίσκος, κόμης του Βαντόμ
*10 Νοεμβρίου - Δωροθέα του Βρανδεμβούργου, βασίλισσα της Δανίας
*18 Δεκεμβρίου - Αλφόνσος Β', βασιλιάς της Νάπολης
*21 ή 26 Δεκεμβρίου - Τζάσπερ Τυδώρ, δούκας του Μπέντφορντ

Κατηγορία:Έτη
1496

*Η τρέχουσα σελίδα αφορά το έτος 1496 κατά το [[Γρηγοριανό ημερολόγιο]] *

## Γεγονότα
* 3 Ιανουαρίου – Ο Λεονάρντο ντα Βίντσι δοκιμάζει ανεπιτυχώς μία ιπτάμενη μηχανή.
* 24 Φεβρουαρίου – Ο βασιλιάς Ερρίκος Ζ΄ της Αγγλίας υπογράφει εμπορική συνθήκη με τη Βενετία, τη Φλωρεντία, τη Χανσεατική Ένωση και την Ολλανδία.
*5 Μαρτίου – Ο βασιλιάς Ερρίκος Ζ΄ της Αγγλίας δίνει την άδεια στον Τζιοβάννι Καμπότο και τους γιους του να εξερευνήσουν άγνωστους τόπους.
* 10 Μαρτίου – Ο Χριστόφορος Κολόμβος αναχωρεί από την Ισπανιόλα για την Ισπανία, τερματίζοντας το δεύτερο ταξίδι του στο Δυτικό Ημισφαίριο.
* 5 Αυγούστου – Ο Βαρθολομαίος Κολόμβος, αδελφός του Χριστόφορου, ιδρύει την πόλη του Σάντο Ντομίγκο, σήμερα πρωτεύουσα της Δομινικανής Δημοκρατίας και αρχαιότερος μόνιμος οικισμός των Ευρωπαίων στον Νέο Κόσμο.
*5 Δεκεμβρίου - Ο βασιλιάς Εμμανουήλ Α΄ της Πορτογαλίας εκδίδει διάταγμα απέλασης των Εβραίων από τη χώρα.

## Γεννήσεις

*18 Μαρτίου – Μαρία Τυδώρ, βασίλισσα της Γαλλίας
*12 Μαΐου – Γουσταύος Α΄, βασιλιάς της Σουηδίας
*20 Οκτωβρίου – Κλαύδιος, δούκας του Γκιζ
*23 Νοεμβρίου - Κλεμάν Μαρό, Γάλλος ποιητής

## Θάνατοι

*1 Ιανουαρίου - Κάρολος της Ορλεάνης, Γάλλος πρίγκιπας
*25 Φεβρουαρίου - Έμπερχαρντ Α΄, δούκας της Βυρτεμβέργης
*16 Απριλίου - Κάρολος Β΄, δούκας της Σαβοΐας
*15 Οκτωβρίου - Γιλβέρτος, κόμης του Μονπανσιέ

Κατηγορία:Έτη